Foto: turkmenportal.com Turkmaniston poytaxti Ashxobodda 17-27 sentabr kunlarida bo‘lib o‘tgan usti yopiq inshootlardagi Osiyo O‘yinlarida O‘zbekiston vakillari kutilgan natijani ko‘rsata olmadi. O‘zbekiston delegatsiyasi yakuniy jadvalda Turkmaniston, Xitoy, Eron va Qozog‘iston delegatsiyalaridan ortda qolib, beshinchi o‘rinni egalladi. O‘zbekistonlik sportchilar turnirda jami 131ta medal qo‘lga kiritishdi. Bu qo‘lga 244ta medal olgan Turkmanistondan keyin ikkinchi ko‘rsatkich hisoblanadi, lekin O‘zbekiston medallar sifati (24-33-74) bo‘yicha yaxshi natija ko‘rsata olmadi, oltinlar borasida beshinchi natija qayd etildi. Turkmaniston 89ta oltin bilan peshqadam bo‘ldi, Xitoy 40ta, Eron 35ta, Qozog‘iston 28ta oltin medal oldi.